Aprobat,

Inspector Școlar General,

Prof.dr. Luciana ANTOCI

Avizat,

Inspector educativ I.S.J.

Prof. dr. Maria Andreea GORAȘ

**REGULAMENTUL DE PARTICIPARE LA**

**CONCURSUL JUDEȚEAN DE ŞTIINŢE SOCIO-UMANE**

**“TITU MAIORESCU”,**

**Ediţia a XIX-a**

 **Condiții de participare și organizare**

 1. La Concursul Județean de Ştiinţe Socio-Umane “Titu Maiorescu” participă elevii de la nivelul ciclului liceal clasele a IX-XII de la liceele tehnologice, colegiile economice și respectiv colegiile tehnice, indiferent de forma de învăţământ. Pot participa şi elevi din învăţământul profesional de trei ani. Orice elev poate să se înscrie/ participe la ambele secţiuni.

 2. La nivelul școlii, concursul va fi organizat de către profesorii de științe socio-umane din instituție. În urma evaluării, aceștia stabilesc ierarhia și propun elevii și/sau echipele care vor participa la etapa următoare, pe fiecare disciplină.

 3. La faza județeană, numărul echipelor şi disciplinele din concurs, la care participă fiecare şcoală, rămâne la alegerea profesorului îndrumător.

 4. Faza judeţeană se organizează la propunerea Inspectoratului Școlar Județean Iaşi. Data şi locul de desfășurare a Concursului se stabilesc în cadrul Consfătuirii cadrelor didactice, la începutul fiecărui an şcolar.

 5. Datele elevilor participanți la etapa judeţeană se vor transmite organizatorului cu minim 3 zile înainte de desfăşurarea concursului.

 6. Organizatorii alcătuiesc Comisii de evaluare pentru fiecare disciplină.